Държавен вестник, бр. 6, 2011 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  6
Чл. 162. (1) При проектирането на мълниеза­
щитата на открити пространства, като спортни 
терени, терени за голф, басейни, къмпинги и др., 
мълниеприемниците с изпреварващо действие 
се инсталират върху носачи, в т.ч. мачти за 
осветление, пилони, или върху съседни сгради, 
които позволяват мълниеприемникът с изпре­
варващо действие да обхване защитаваното 
пространство.
(2) При необходимост се предвижда из­
дигане на мълниеприемника с изпреварващо 
действие – например чрез удължаваща мачта. 
Когато мачтата е с токопроводими мачтови 
въжета, те могат да бъдат свързани в долните 
точки на закотвяне към токоотводите.
Чл. 163. При проектирането на мълниеза­
щитната уредба се отчита възможността за 
използване на сградни конструкции и елементи, 
подходящи за инсталиране на мълниеприемни­
ците с изпреварващо действие, като технически 
помещения, разположени на тераси, островърхи 
завършеци на покриви и метални или зидани 
комини.
Раздел ІІ
Мълниезащитна зона на мълниеприемник с 
изпреварващо действие
Чл. 164. Мълниезащитната зона на мълние­
приемник с изпреварващо действие се определя 
чрез ротационната обвивка около ос, съвпадаща 
с оста на мълниеприемника, и се представя 
чрез радиусите на защита, които съответстват 
на различни разглеждани височини h, както е 
показано на фиг. 34.
h1, h2, h3 е височината на върха на мълние­
приемника с изпреварващо действие по отноше­
ние на хоризонтална повърхност, преминаваща 
през върха на защитавания обект;
Rр1, Rр2, Rр3 са радиусите на защита на 
мълниеприемника с изпреварващо действие 
за съответната височина h1, h2, h3.
Фиг. 34. Радиуси на защита
Чл. 165. (1) Радиусът на защита Rp на 
мълниеприемник с изпреварващо действие 
зависи от неговата височина по отношение на 
защитаваната повърхност, от изпреварването 
на привличането и от избраното ниво на мъл­
ниезащита.
(2) При h ≥ 5 m радиусът на защита Rp се 
определя по формулата:
Rp = √h (2D – h) + DL (2D + DL)  (29),
където:
h е височината на върха на мълниеприем­
ника с изпреварващо действие по отношение 
на хоризонтална повърхност, преминаваща 
през върха на разглеждания защитаван обект;
D – разстоянието на изпреварване или 
радиусът на фиктивната търкаляща се сфе­
ра, m; D = 20 m – за ниво на мълниезащита 
I, D = 30 m – за ниво на мълниезащита II, 
D = 45 m – за ниво на мълниезащита IIІ, D = 
60 m – за ниво на мълниезащита IV;
DL – изпреварването на привличането за 
конкретния мълниеприемник с изпреварващо 
действие, m; DL се определя от израза:
DL (m) = ν (m/ms) . DТ (ms) 	
(30),
където DТ е изпреварването на привличането 
в резултат на експериментални изпитвания за 
оценка на съответния тип мълниеприемник с 
изпреварващо действие; стойността на DТ се 
предоставя в документацията на производителя.
(3) При h < 5 m радиусът на мълниезащита 
се определя по графичен метод с номограми 
за нива на мълниезащита от I до IV. За всеки 
конкретен случай се използват номограмите, 
предоставени в документацията на произво­
дителя на мълниеприемника с изпреварващо 
действие. Радиусът на защита се определя, като в 
съответната номограма се избират необходимата 
височина h и DL. На фиг. 35 е дадена примерна 
номограма за ниво на мълниезащита I.